Kuningas Eerik
1. Viirit liehuu, venhot vettä vierii,
 illan rusko kultii Mälarin,
 airon loiske, torven kaiku kierii
 rannan lehdikoihin tuoksuviin.
 Vaivu, airo, pursi irti jää,
 määrätönnä keinu, kaunis yöhyt tää!
 Torvi, heitä työs, kaiku, tyynny myös:
 Nyt Eerik kannelta soittaa.

 2. Eerik soittaa, seetrikannel sorjin
 kirjaillulla polvellansa on,
 kultakielin, valkosormin norjin
 hellän luo hän sävelaallokon.
 Pieni Kaarin vaiti kuunnellen
 silmihinsä saapi suuren kyynelen.
 Murheiseksko tein paimentyttösein?
 Nyt Eerik kannelta soittaa. 
 3. Sieluin tähti, niinkö sua vaivaa
 pelko Ruskoparta-herttuan?
 Eerik ohjaa valtakunnan laivaa,
 hän on herra Vaasan valtikan.
 Siks kun hohtaa huiput kukkulain
 kirkkahassa yössä lempikäämme vain.
 Kauan vielä on aamunkoittohon.
 Nyt Eerik kannelta soittaa.

 4. Pieni Kaarin, salli, niin ma tuon sun
 linnan valtijaksi Tukholmaan,
 virka vain, ja kultakruunun luon sun
 kultakutris päälle tummumaan.
 Eerik haaveiluiden prinssi on,
 päässä häll’ on kruunu helppo kuutamon.
 Tyynny, lapsen’ mun, niin on kruunu sun.
 Nyt Eerik kannelta soittaa.

Lähde: Kultaiset koululaulut vanhoilta ajoilta. Toimittanut Timo Leskelä. Tammi, 2008. Ilmestynyt aikaisemmin mm. teoksessa Ryymin, Vilho 1972: Nuoret laulajat: kansanopistojen laulukirja. Toinen painos. Musiikki Fazer, Helsinki.

Carl Snoilsky
Laulut
Runot
Lähdeluokattomat

sv:Kung Erik